procesaur/Wiki.mk huggingface dataset:
Битка кај Мурса

Битката кај Мурса е борба меѓу источната римска војска под водството на императорот Константиј II и западните војски по водството на генералот Магнетиј на 28 септември 351 година.
По договорениот мир со Шапур II, Константиј II ја префрлил војската против узурпаторот Магнетиј. Пред битката императорот испратил неговиот источен преторијански префект Флавиј Филип да понуди на узурпаторот да се врати назад во Галија. Овие преговори не дале никаков резултат, но еден од војсководците на Магнетиј, Силван, дезертирал и минал на страната на Константиј II. Самата битка се одржала во провинција Долна Панонија, меѓу реките Драва и Дунав, кај Мурса, денешниот хрватски град Осиек.
Војската на Константиј II била речиси двојно поголема од таа на противникот, а имала преднос во тешката коњница и стрелците со лакови. Константиј II наредил на лесната коњаница да заоколи левиот фланг на Магнетиј, а тешката со фронтална атака ги растурила галските легиони. По долга борба десното крило на Магнетиј било прегазено од непријателската коњаница и неговите легиони се повлекле. Борбата била мошне жестока со огромни загуби и за двете страни. Завршила со катастрофален пораз на Магнетиј. Според историчарот Зонара, Магнетиј загубил 2/3 од својата војска, а Константиј II половината со општ број на жртвите повеќе од 54,000 луѓе. Таа е една од најкрвавите битки во римската историја.
Освен борба за власт битката имала и религиозно значење. Магнетиј востановил некои од одземените права на паганите, сè додека Константиј II бил упорен заштитник на христијанството и ги бркал паганските религии. Веднаш по крајот на битката Константиј II отишол да се моли во блиска гробница на христијански маченик. Епископот на Мурса, Валент, му кажал дека еден ангел му јавил веста за победата.
Две години по битката Магнетиј бил конечно поразен и извршил самоубиство.
Каракала

Каракала бил римски цар од династијата Север. Роден е на 4 април 186. Попознат е и како ''Марко Аврелиј Север Антонин Август''. Со Римското Царство управувал од 211 година до 217 година. Негов наследник на престолот бил Макрин.
1 Животопис
Поради обвинувањето на Плиниј дека Аристотел го отрул Александар Макеодонски, Каракала се плашел од философијата, поради што наредил да се запалат сите философски книги во библиотеката во Александрија, а од Рим ги протерал сите философи.
Арамејска азбука

Арамејската азбука често се нарекува и како абџад, односно согласна азбука која се користела за пишување на арамејски јазик. Таа настанала од феникиската азбука и се одделила потполно од 8 век п.н.е. Како и останатите абџадски азбуки, сите букви се согласки од кои некои означуваат долги самогласки.
Арамејската азбука е историски значајна бидејќи сите денешни блискоисточни писма се наследници од ова писмо, како и некои алтајски јазици во Централна и Источна Азија. Тоа е поради широката зборуваност на јазикот како лингва франка и како службен јазик на Новоасирското, Вавилонското и Периското Царство. Светите книги на јудаизмот и исламот, како и некои христијански и будистички текстови биле напишани на писма што биле поврзани со арамејското писмо.
1 Историја
Најраните натписи на арамејски јазик биле со феникиска азбука. Подоцна таа варијанта на писмо прераснала во посебно писмо приложено подолу. Постепено арамејскиот станал лингва франка на Средниот Исток и ги заменил постоечките јазици во империите во тој регион. Постепено и хебрејскиот јазик го прифатил ова писмо, а пред тоа тој јазик користел азбука слична на феникиската.
2 Азбука
Име на буква, Форма на буква, Еквивалент на хебрејски, Еквивалент на сириски, Звучна вредност
Алаф, א, ܐ, ; ,
Бет, ב, ܒ, /b/, /v/
Гамал, ג, ܓ
Далат, ד, ܕ, /d/, /ð/
Хе, ה, ܗ, /h/
Вав, ו, ܘ, /w/; ,
Заин, ז, ܙ, /z/
Хет, ח, ܚ, /ħ/
Тет, ט, ܛ
Јуд, י, ܝ, /j/; ,
Каф, כ ך, ܟܟ, /k/, /x/
Ламад, ל, ܠ, /l/
Мим, מ ם, ܡܡ, /m/
Нун, נ ן, ܢܢ ܢ, /n/
Семкат, ס, ܣ, /s/
Е, ע, ܥ
Пе, פ ף, ܦ, /p/, /f/
Саде, ,, צ ץ, ܨ
Коп, ק, ܩ
Реш, ר, ܪ
Шин, ש, ܫ
Тау, ת, ܬ, /t/, /θ/
3 Наводи
* Daniels, Peter T., et al. eds. ''The World's Writing Systems'' Oxford. (1996)
* Coulmas, Florian. ''The Writing Systems of the World'' Blackwell Publishers Ltd, Oxford. (1989)
Макрин

Макрин (латински:''Marcus Opellius Macrinus'') бил римски цар од династијата Север. Познат е и како ''Маркo Опелиj Макрин''. Роден е во 165 година. Со Римското Царство управувал од 217 година до 218 година. Негов наследник е Елагабал.
Александар Север

Александар Аврелиј Север Александар (латински: ''Gessius Bassianus Alexianus'', подоцна: ''Marcus Aurelius Severus Alexander'' или ''Alexander Severus'') — римски цар од династијата Север. Познат е и како ''Марко Јулиј Гесиј Басијан Алексијан ''.
Роден бил во 203 година. Со Римското Царство управувал од 222 година до 235 година. Негов наследник бил Максимин Трачанин. Во врска со религијата, тој како и неговиот претходник го поддржувал сириското божество. Во меѓувреме, Александар Север бил и првиот римски цар кој покажал благосклонетост кон христијанството. Се кружело вести дека во неговото дворско светилиште покрај статуата на Сократ, ја ставил и онаа на Аврам и Исус.
Елагабал

Елагабал (латински:''Varius Avitus Bassianus'', подоцна ''Marcus Aurelius Antoninus'' или ''Elagabalus'') бил римски цар од династијата Север. Познат е и како ''Вариј Авита Васиан Марк Аврелиј Антонин ''.
Роден е во 203 година. Со Римското Царство управувал од 218 година до 222 година. Негов наследник е Александар Север. Тој е еден од најспорните римски цареви, преобразувајќи ја римската религија, со воведување на сирискиот бог на сонцето, во која чест е изграден храм на ридот Палатин.
Ендр и Лоара

Ендр и Лоара (|Indre-et-Loire) — департман во западниот дел на средна Франција, именуван по реките Ендр и Лоара.
1 Историја
Ендр и Лоара е еден од првичните 83 департмани создадени за време на Француската револуција, на 4 март 1790. Бил создаден од поранешната провинција Турен.
Главен град на департманот е Тур, кој бил и образовен центар во средниот век.
2 Географија
Ендр и Лоара му припаѓа на денешниот регон Центар-Долина на Лоара, и го обиколуваат департманите Лоар и Шер, Ендр, Виен, Мен и Лоара и Сарт.
3 Туризам
Во Ендр и Лоара има многубројни извонредни замоци кои се отворени за јавноста. Тие се познати под збирно име „Замоци на Лоара“. Меѓу нив спаѓаат:
* Амбоаз
* Азе-ле-Ридо
* Бурдесиер
* Валенсе
* Виландри
* Лоше
* Плеси-ле-Тур
* Риво
* Тур
* Шанонсо
* Шинон
4 Поврзано
* Кантони во Ендр и Лоара
* Општини во Ендр и Лоара
* Окрузи во Еднр и Лоара
Гордијан I

Гордијан I (латински:''Marcus Antonius Gordianus Sempronianus Romanus Africanus'' или ''Gordianus I'') бил римски цар. Роден е во 159 година во Северна Африка. Попознат е и како ''Марко Антониј Гордијан Семпронијан''. Со Римското Царство управувал во период од дваесет и еден ден во 238 година. Негов наследник е Гордијан II. Тој е еден од трите т.н. воени цари од 3 век и највозрасниот римски цар кој некогаш се качил на престолот. Малку е познато за раниот живот и семејното потекло на Гордијан I и нема сигурни докази за неговото семејно потекло.
Големите даноци и незадоволството од раководството на Максимин Трак довеле до востанички бунт во Картаген, при кое Гордијан I бил избран за цар. И покрај тоа што не сакал, се претпоставува дека тој бил принуден да стане цар. Поради староста си, тој за свој помошник го назначил својот син и наследник Гордијан II. Сенатот во Рим го признал Гордијан I за цар. Неговиот син загинал во битка кај Картаген, а кога тој го разбрал тоа, самиот се самоубил.
Максимин Трак

Максимин Трак (латински:''Gaius Iulius Verus Maximinus Thrax'' или ''Iulius Verus Maximinus Thrax'') бил римски цар. Роден е во 173 година. Попознат е и како ''Гај Јулиј Вер Максимин''. Со Римското Царство управувал од 235 година до 238 година. Негов наследник е Гордијан I. Тој е првиот варварин (претходно бил тракиски овчар и разбојнички водач) и војнички цар кој станал римски цар, како и првиот цар кој никогаш не го видел Рим. Тој е еден од трите т.н. воени цареви од 3 век.
Гордијан II

Гордијан II бил римски цар. Роден е во 192 година во Тунис. Попознат е и како ''Марко Антониј Гордијан Семпронијан Римски Африкански''. Со Римското Царство управувал во 238 година. Негов наследник е Пупиен, заедно со Балбин. Гордијан II немал којзнае какви воени способности. Најмногу е познат по својата бблиотека која имала околу 12 000 книги.Заедно со татко му, Гордијан I се големи противници на приврзаниците на Максимин Трак. Загинал во битка кај Картаген.
Пупијан

Пупиен бил римски цар и е еден од царевите кои владееле во т.н. година на шесте цареви. Роден е во 178 година. Попознат е и како ''Марко Клодиј Пупијен Максим ''. Со Римското Царство управувал до 29 јули 238 година, заедно со Балбин, кога и двајцата биле убиени од страна на преторијанците во дворот на Палатин.
Универзитетски колеџ (Оксфорд)

Универзитетскиот колеџ, полно име: Управникот и асистентите на Колеџот на Големата сала на Оксфордскиот универзитет (анг. ''University College''; ''The Master and Fellows of the College of the Great Hall of the University of Oxford'')<ref>Carr, William, '''', Раутлеџ, 1998. ISBN 978-0-415-18632-2.), е еден од составните колеџи на Оксфордскиот универзитет во Англија (аналогно на факултет во други земји). Колеџот тврди дека е најстар во универзитетот, но ова е предмет на спор. Универзитетскиот колеџ е и најголемиот во Оксфорд по број на студенти.
Универзитетскиот колеџ има процентуално највеќе поранешни студенти кои пружаат финансиска поддршка (28% во 2007, највеќе во Оксфорд, Кембриџ, и воопшто во Велика Британија). За својата работа, колеџот добива вкупно 90.5 милиони фунти (2006 г.) , што е за малку повеќе од просекот на другите колеџи од групата Оксбриџ.
Колеџот го основал Вилијам Даремски во 1249, и сè до XVI век бил отворен само за асистенти на теологија. Како што колеџот пораснал во големина и финансиска моќ, средновековните градби биле урнати и заменети со сегашниот Главен двор, изграден во XVII век. Иако камен-темелникот бил удрен на 17 април 1634, изградбата прекинала заради Англиската граѓанска војна и истиот бил довршен дури во 1676.. Потоа следел Редклифовиот двор во 1719, а библиотеката била изградена во 1861. Сето време ова бил само машки колеџ, а жените добиле пристап дури во 1979. Колеџот се наоѓа на јужната страна на улицата Хај Стрит, помеѓу испитното одделение на универзитетот и улицата Мегпај Лејн. Од другата страна на комплексот се протега сокакот Лоџик Лејн, каде со векови е сместен одделот за логика. Северно од него, директно преку улицата Хај Стрит се наоѓа Краличиниот колеџ.
Во рамките на колеџот има специјално изграден објект, наречен Шелиев споменик (''Shelley Memorial''), каде стои статуа на поетот Перси Биш Шели — поранешен студент на колеџот, кој бил истеран од таму заради неговото дело „Неопходноста од атеизмот“.
1 Некои познати поранешни студенти
2 Други значајни врски
Иако не биул член на Унверзитетскиот колеџ, научникот Роберт Бојл (наречен „првиот современ хемичар“) и неговиот помошник (Роберт Хук, архитект, биолог, откривач на клетките) живееле во Дип Хол (тогаш во сопственост на Крајст Черч). Бојл дал придонеси кон довршувањето на салата на колеџот во средината на XVII век.
Прочуениот јазичар Семјуел Џонсон бил чест посетител на колеџот во XVIII век.
3 Публикации
„''University College Record''“ е годишник за алумните на Универзитетскиот колеџ кој излегува секоја есен. Во него се соопштуваат разни новости во врска со колеџот и неговите клубови и друштва. На крајот на секое издание има и некролог на поранешни студенти.
4 Збратимен кембрички колеџ
Многу оксфордски и кембрички колеџи се неформално 'збратимени'. Универзитетскиот колеџ е збратимен со Тринити Хол, Кембриџ.
5 Наводи
* „''University College Record''“, службениот годишникна Универзитетскиот колеџ, Оксфорд. Изданија 1996, 1999, 2001, 2003, 2004.
6 Поврзано
* Оксфордски универзитет
* Колеџи на Оксфордскиот универзитет
* Список на управници на Универзитетскиот колеџ, Оксфорд
Констанциј II

Флавиј Јулиј Констанциј (лат. ''Flavius Julius Constantius''), (7 август 317- 3 ноември 361 год.) е византиски цар, вториот син на Константин Велики и Фауста. Во 324 година е прогласен за цезар . Во 337 година империјата е поделена и тој е прогласен за управник на Азија и Египет, или истокот на империјата. Пред таа поделба ги убил сите машки наследници од вториот брак на татко му со Теодора, оставајќи ги браќата Константин II,Констанс I и братучедите Гал и Јулијан. По смртта на неговиот брат Констанс I, 350 година, Константиј прогласил Гал за цезар на западот.
1 Војни
На исток започнала тешка борба со персите од Сасанидското Царство под водството на Шапур II. Во тие борби Констанциј не бил доволно енергичен, кои главно биле за месопотамските тврдини. За среќа на римјаните, персите била нападнати од хионитите. Сите борби завршиле лошо за римјаните, најповеќе таа кај Сингара, каде поради лошата дисциплина на војската испуштиле речиси добиена победа. 350 година генералот Ветраниј се прогласил за цар. При средбата на двете војски кај Сердика, Константиј со силата на своите зборови ја натерал целата војска на противникот да премине на негова страна. Ветраниј бил разрешен, но од почит кон неговата возраст оставен жив.
Дури во 351 година го победил узурпаторот Магнетиј во Битката кај Мурса. Победен наново во 353 година Магнетиј извршил самоубиство, а нешто по тоа Константиј го убил и Гал. На тој начин станал господар на целата Римското Царство. Се јавиле нови проблеми на границата со германските племина и бидејќи зафатен со војната на исток, го прогласил Јулијан за цезар, кој успеал да ги порази напаѓачите. 358 година започнала војна со сарматите. Есента, кога Дунав бил полн, римјаните ја преминале реката и нападнале на противникот. Сарматите биле поразени и побегнале, а по нив биле поразени и квадите, кои им дошле на помош. Накрај биле растурени и лимигантите. Со тоа била заштитена дунавската граница и запрена наездата на барбарски племиња.
Во наредната година наново започнала војната со персите и Констанциј се преместил во Цариград, за да биде поблизу до борбите. Во 360 година дознал дека германските легиони го прогласиле Јулијан за цар. Константиј се нашол во тешка состојба, зашто не можел да го прекине подготвуваниот поход против персите и преку Ерменија навлегол во Месопотамија. Римјаните опсадиле Безабда, но никако не успеале да го заземат градот и по неуспехот се повлекле во Антиохија. Есента на 361 година персите се повлекле и Константиј се кренал на војна со Јулијан. Но по патот се разболел и малку пред да умре прогласил Јулијан за негов наследник.
2 Религија
Неговот владеење било триумф за аријанството. Смртта на Констанс I оставила православното христијанство без заштитник и Константиј слободно ги покажал своите симпатиј кон арианството. На црковниот собор во Милано 356 година, св. Атанасиј бил избркан од Александрија. Во тоа време црквата се наоѓала речиси во состојбаа ѓраѓанска војна. Наедно со тоа Константиј ги бркал и паганските култови, забранувајќи ги жртвувањата.
Акирејри

Акирејри (|Akureyri) — град во Североисточниот Регион на Исланд, брои околу 17.000 жители и е најголем град во тој дел на Исланд. Градот е расположен на реката Глера и нејзиниот слив. Градот е поврзан со копнен воден и воздушен сообраќај. Рејкјавик и Акирејри се сметаат за најважни индустриски, стопански и културни центри на државата.
Филип Арапски

Филип Арапски бил римски цар. Попознат е и како ''Марко Јулиј Филип ''. Роден е во 204 година. Со Римското Царство управувал од 244 година до август 249 година. Бил наследен од страна на Дециј Трајан. Познат е по тоа што е единствениот римски цар роден надвор од нејзините граници и можеби првиот кој бил симпатизер на христијанството.
Гордијан III

Гордијан III бил римски цар. Попознат е и како ''Марко Антониј Гордијан Пиј ''. Роден е на 20 јануари 225 година. Со Римското Царство управувал од 238 година до 11 февруари 244 година. Бил наследен од страна на Филип I Арапски, негов брат. Цар станал само на 12 години, и како млад и неискусен бил во најголема мера зависен од преторот Тимеситеј.
Дециј Трајан

Дециј Трајан бил римски цар. Попознат е и како ''Гај Месиј Квинт Дециј Трајан ''. Роден е во 201 година. Со Римското Царство управувал од 249 година до 251 година. Бил наследен од страна на Требонијан Гал. Тој бил првиот цар роден во Панонија. Во 250 година го наредил прогонството на христијанското население од својата империја. Во словенската митологија името на богот Тројан се смета дека му било дадено од римскиот цар. Во својата кариера како цар, водил борби против готи|готите, кои претходно го зазеле Дунав, вршејќи пљачки низ Мизија и Тракија. Во Битката кај Никопол, за првпат еден римски цар побегнал од варварите, како што се нарекувале тогаш, а подоцна и првиот цар кој бил убиен во една битка.
Рејкјавик

Рејкјавик (|Reykjavík) — главен град на Исланд и воедно најголем по големина во оваа земја. Со својата местоположба на 64°08' СГШ e најсеверен главен град на една суверена држава во светот. Се наоѓа на југозападниот дел на Исланд, на јужниот залив Факсафлоуи и брои 102 000 жители односно 200 000 жители земајќи ја предвид пошироката област околу градот, и е средиште на економската, политичката и културна дејност.
Рејкјавик се смета за локација на првата постојана населба на Исланд, за која се вели дека Инголфур Арнарсон ја основал 870 година. Сè до 18 век на локацијата на денешниот град немаше урбан развој. Самиот град е основан 1786 како официјален трговски град и засилено растеше низ следните децении, прераснувајќи во регионален а подоцна и во државен центар на трговијата, населување и владини активности. Растежот на населението продолжува последните години, како и растежот во областа на трговијата и индустријата.
Денес Рејкјавик е центар на Пошироката Рејкјавик област, која со население од 202 000 жители е единствената метрополитска област во Исланд. Како современ главен град на една од најразвиените држави во светот, неговите жители уживаат во првокласен систем на социјална згриженост и градска инфраструктура. Поради неговата сместеност блиску до Арктичкиот појас добива 4 часа дневна светлина за време на најкраткиот ден од зимата; за време на летото, ноќите се светли речиси како деновите.
Рејкјавик во магазинот Грист е рангиран на прво место на листата „15 најеколошки градови„ во 2008 година.
1 Меѓународни односи
Банкет

Банкет — огромен јавен оброк или гозба, исполнет со исклучиво главни јадења и десерти. Најчесто се приредува по некој повод, како собирање средства за хуманитарни цели, за некоја церемонија или порслава. Банкетите најчесто се придружувани од нечиј говор во чест на некого или во чест на нешто.
1 Историја на банкетите
Банкетите се користени како деловни прослави со илјадници години. Средновековните кралеви често приредувале банкети по повод нечиј роденден или празник. Банкетите биле приредувани со голема гозба и музика. Често кралевите на банкети го повикувале и народото по повод некој празник или манифестација.
2 Видови банкети
Од време на време, спортските асоциации приредуваат спортски банкети за да ги поттикнат играчите или едноставно само за да ги опуштат играчите и тренерите. Понекогаш се приредуваат банкети на крајот на сезоната за да се наградат одредени играчи за нивните успеси низ целата сезона. Покрај спортските банкети се приредуваат и деловни банкети. Деловните банкети најчесто се приредуваат од страна на стопанствениците кога треба да склучат договор со некој партнер. Слични со деловните банкети се и конференциските банкети кои се приредуваат на крајот од некој вид конференција најчесто по академски конференции. На Хаваиите се приредуваат посебен вид на банкети наречени Луау.
3 Банкетот како тема во уметноста и во популарната култура
* „Банкет“ - песна на македонскиот писател Славко Јаневски од 1966 година.* „Просјачки банкет“ (''Beggars Banquet'') - албум на британската рок-група „Ролинг Стонс“ од 1968 година.* „Банкет“ (''Banquet'') - албум на џез-рок групата ''Lucifer's Friend'' од 1974 година.* „Банкет“ (''Banquet'') - песна на британската рок-група „Блок Парти“ (''Bloc Party'') од 2005 година.
Хостилијан

Хостилијан (латински:''Gaius Valens Hostilianus Messius Quintus'') бил римски цар. Роден е во 206 година. Познат и како ''Гај Валенс Хостилијан Месиј Квинт''. Со Римското Царство управувал до 251 година, заедно со Требониан Гал и Волусијан. Во септември 249 година војската на Декиј го прогласил за цар, наспроти Филип Арапски. Тој го поразил и го убил Филип во битка во близина на Верона, по што Сенатот го потврдил назначувањето на Декиј и го почестил со името ''Трајан''.
Во или околу септември 250 година, Дециј ги назначил двата сина за ''цезари'' и во мај 251 година Херениј Етруск бил издигнат на ранг на ''август'', што го направил Дециј и ко-император со Херениј, со Хостилијан како наследник на едниот или на двата од нив.
Бил наследен од страна на Емилијан.
Емилијан

Емилијан бил римски цар. Роден е во 207 година. Познат и како ''Марко Емилиј Емилијан ''. Со Римското Царство управувал од во 253 година, во период од три месеци. Бил наследен од страна на Валеријан. Кога Требонијан Гал доживеал пораз од страна на готите, и склучил мир со нив, тој заедно со својата војска им нанел голем пораз. По победата, неговите војници го прогласиле за нов цар. Упатувајќи се во Рим, од страна на неговите војници го убил Требонијан Гал и неговиот син Волусијан. Во мегуврме, го придобил Валеријан на своја страна.
Дејвид Бекам

Сер Дејвид Роберт Џозеф Бекам — поранешен англиски фудбалер, роден е во квартот Лејтонстоун во Лондон. Настапувал како десен или централен играч од средината на теренот и поминува голем дел од својата кариера како играч на Манчестер Јунајтед, но играл и за Реал Мадрид и ЛА Галакси. Во 2003 излезе неговата автобиографија наречена „Мојата вистина“.
1 Кариера
Како капитен на Англија, има одиграно 58 натпревари, од вкупно 100. Неговата кариера започна во 1992 година (17) кога потпиша професионален договор со Манчестер Јунајтед. Клубот го напушти во 2003 година, кога потпиша за шпанскиот Реал Мадрид, каде играше 4 сезони. Во јануари 2007 Бекам потпиша петгодишен договор со Лос Анџелес Галакси.Од ЛА Галакси на два наврати настапува во Милан како позајмен играч во време на пауза на американската МЛС лига,при што повторно се враќа во ЛА Галакси.Тој беше прв британски фудбалер кој забележал 100 настапи во Лигата на шампионите.
2 Меѓународна кариера
Во меѓународниот фудбал, Бекам го направи своето деби за фудбалската репрезентација на Англија, на 1 септември 1996 година на возраст од 21 година. Тој беше капитен на репрезентацијата шест години, заработувајќи 58 настапи за време на неговиот мандат. Вкупно тој забележал 115 настапи за Гордиот Албион, настапувајќи на три Светски првенства и тоа: Франција 1998, Кореја и Јапонија 2002 и Германија 2006 година, како и на две европски првенства во Белгија и Холандија 2000 година, и во Португалија 2004 година.
Бекам е постојано рангиран меѓу фудбалерите кој највисоко заработуваат во фудбалот, а во 2013 година тој беше на списокот на најплатените играчи во светот, кој заработуваат повеќе од 50 милиони евра во последните 12 месеци. Тој е женет со Викторија Бекам од 1999 година и тие имаат 4 деца. Тој е амбасадор на УНИЦЕФ од 2005 година, а од 2015 година ја лансира ''7: The David Beckham UNICEF Fund'' фондацијата Дејвид Бекам. Во 2014 година, МЛС објави Бекам и група на инвеститори ќе ја прошируваат американската лига со екипата на Мајами МЛС, што ќе започне во 2016 или 2017 година.
3 Личен живот
Во 1997 година, Бекам започна да излегува со Викторија Адамс (сега Викторија Бекам) (Пош Спајс од Спајс Г’рлс). На 24 јануари 1998 година, Бекам се ожени со Викторија. На 4 март 1999 година, се роди нивниот прв син син, Бруклин. Четири месеци потоа, Бекам и Викторија се венчаа во еден замок во Ирска, а кум на венчавката им беше тогашниот клупски другар Гери Невил. Нивниот втор син, Ромео, се роди на 1 септември 2002 во Лондон, а третиот, Круз, на 20 февруари во Мадрид. Во 2011 ја добиваат и нивната прва ќерка Харпер Бекам. Кумови на Бруклин и Ромео e Елтон Џон.
Требонијан Гал

Требонијан Гал (латински:''Gaius Vibius Trebonianus Gallus'') бил римски цар. Роден е во 206 година. Со Римското Царство управувал до 253 година. Бил наследен од страна на Емилијан. Во негово време се осетила можноста од распаѓање на Римското Царство, навлегувајќи во голема криза. Бил избран за цар веднаш по смртта на Дециј Трајан со препорака од неговите најблиски војници да ги потисне готите. Напротив, тој склучил примирје со нив, и веднаш потоа заминал за Рим. Но готите не го спроведувале мирот, кои следните години навлегле длабоко на Балканот. Тој можеби наредил и некоординиран прогон на Христијаните.
Во империјата избувнала голема криза. Од исток империјата била потиснета од персијците, од кај Рајна германите, а кај Дунав веќе биле стационирани готите. Избувнала и епидемија на чума, умирајќи илјадници народи низ империјата. Од чумата починал и соцарот Хостилијан. Кон почетокот на 253 година, војсководецот Емилијан од страна на дунавската армија бил избран за цар, насочувајќи се кон Рим. Требонијан Гал за помош го повикал раководителот на Германија, Валеријан. Но тој закаснал во тоа, но подоцна истиот се предал на страната на претендентот. Требониан Гал и Волусијан биле убиени од сопствените си војници.
Валеријан (цар)

Валеријан бил римски цар. Роден е во 199 година. Познат и како ''Публиј Лициниј Валериан ''. Со Римското Царство управувал од 253 до 260 година. Бил наследен од страна на Галијен. И покрај тоа што бил добар и способен цар, сепак не можел да ја извади империјата од големата криза. Во 260 година, блиску градот Едеса паднал во плен. Во заложништво, служил како шаховски стол за играње на персискиот шах од страна на персијците. Тој е единствениот цар кој попаднал во заложништво, а потоа и во заложништво кој умрел.
Југоисточен Регион (Бразил)

Јужниот Регион на Бразил е составен од државите Еспирито Санто, Рио де Жанеиро, Минаш Жераис and Саун Пауло. Тоа е најбогатиот регион во Бразил одговорен за 60% од националниот БДП. Јужниот регион е најнаселен, со најголем број возила, индустрии, универзитети, аеродроми, пристаништа, автопати, болници, училушта и др.
1 Стопанство
Саун Пауло зема околу третина од националниот БДП, правејќи ја најразвиената економија во Јужна Америка. Економијата на регионов се заснова на машинско производство, авиационата индустрија, финансиски компании, трговија, текстилна индустрија и др.
2 Тривија
Возила: 24,600,792 (март/2007);
Телефони: 23,878,000 (април/2007);
градовии: 1,668 (2007).
3 Образование
Португалскиот е официјален. Но Англиски и Шпански се дел од официјалниот образовен систем.
3.1 Образовни институции
* Универзитет Саун Пауло (USP);
* Научен Универзитет Кампинас (Unicamp);
* Научен Универзитет Паулиста (Unesp);
* Федерален Универзитет Саун Пауло (Unifesp);
* Федерален Универзитет Рио де Жанеиро (UFRJ);
* Федерален Универзитет Флуминесе (UFF);
* Федерален Универзитет Минаш Жераис (UFMG);
* Федерален Универзитет Жуиш да Фора (UFJF);
* Федерален Универзитет Сао Карлос (UFSCar);
* и други.
4 Поврзано
* Региони на Бразил
Волусијан

Волусијан (|Gaius Vibius Volusianus Augustus; починал во август 253), исто така познат како Волузијан, бил римски владетел од 251 до 253.
Тој бил син на Гај Вибиј Требонијан Гал од неговата жена Афинија Гемина Бебијана. Познато е дека имал сестра, Вибија Гала. Требонијан Гал бил именуван за цар во јули 251 година кога неговите претходници Декиј и Херениј Етруск, загинале борејќи се со Готите.
Смртта на Дециј во почетокот на јуни 251 довело до наследување на престолот од страна на Требонијан Гал. Гал го посвоил синот на Дециј, Хостилијан и го направил ко-владетел. Волусијан бил назначен за Цезар и ''Princeps Juventutis''. Подоцна во 251 Хостилијан умрел од бубонска чума и Волусијан го наследил како Август и ко-владетел.
Таткото и синот заедно биле убиени во 253 од бунтовници во Интерминија.
Жад

Жад — поим кој се употребува за два различни полускапоцени камења, нефрит и жадеит. Бојата му е најчесто зелена, но може да биде и со синозелени нијанси и бела боја. Најценет е жадот со темнозелена нијанса, но во Кина е традиционално многу ценет и белиот жадеит. За Кинезите жадот е симбол за пет основни и најважни човечки особини: скромност, морална чистота, праведност, пристојност и храброст.
Во минатото жадот бил и симбол на моќта, така што предмети од жад во тоа време можеле да имаат само припадниците на владеачката класа. Исто така се употребувал и за изработка на орудија и оружје.
Постои вариетет кој се нарекува серпентински жад или нов жад. Новиот жад се пронаоѓа во серпентинските карпи во вариетети од бои, од бела до црна со изразени зелени нијанси измеѓу.
1 Скапоцените камења и нивното влијание на човекот
Скапоцените и полускапоцените камења можат да влијаат на состојбата на човечкиот ум и тело. Ако се носат на телото или во близина на телото моќта на камењата влијаат на лечење или ублажување на психичките и физичките проблеми. Жадот се смета како амблем на совршеност и е симбол на кралската власт. Некогаш го нарекувале и 'камен на боговите'. Кога се носи како огрлица ги лечи пореметувањата со стомакот и бубрезите, а се држи и на самото оболено место како камен за лечење.
2 Скапоцените камења и хороскопските знаци
Се смета дека за секој хороскопски знак постои скапоцен камен кој му одговара. Така жадот е камен кој се препорачува за следниве хороскопски знаци: девица, вага и водолија.
3 Жадот како мотив во уметноста и во популарната култура
* „Јеменски жад“ (англиски: ''Yemeni Jade'') — песна на американската рок-група ''Allah-Las'' од 2014 година.
Азбука (информатика)

Во информатиката, азбука претставува конечно множество на знаци и броеви. Најчестата азбука во употреба е {0,1}, бинарната азбука. Конечна ниска е конечна низа знаци од една азбука; на пример, бинарната ниска е ниска изведена од азбуката {0,1}. Конечна низа знаци може да се состави исто така и од елементите на азбуката.
Со дадена азбука <math>\Sigma</math>, пишуваме <math>\Sigma^*</math> за да го означиме множеството од сите коенчни низи ширум азбуката <math>\Sigma</math>. Тука, <math>{}^*</math> го означува операторот Клиниева ѕвездичка. Пишуваме <math>\Sigma^\infty</math> (или понекогаш, <math>\Sigma^\N</math> или <math>\Sigma^\omega</math>) за да го означи множеството од сите бесконечни низи ширум азбуката <math>\Sigma</math>.
На пример, ако ја користиме бинарната азбука {0,1}, низите (ε, 0, 1, 00, 01, 10, 11, 000, итн.) би биле во Клиниевата затвореност на азбуката (каде ε означува празна ниска)
Азбуките се од големо значење кај формалните јазици, автоматите и полуавтоматите. Во најголемиот број случаи, за да дефинираме на инстанци кај автоматите, како детерминистичките конечни автомати, мораме да назначиме азбука од која се градат влезните ниски за автоматизација.
1 Поврзано
* Формален јазик
* Синтакса
* Семантика
* Формален систем
3 март (починале)

1605, Климент VIII — римски папа.
1703, Роберт Хук — англиски научник.
1878, Јанка Каневчева — македонска револуционерка.
1959, Лу Костело — американски глумец.
1996, Маргарит Дирас — француска писателка.
2005, Ринус Михелс — холандски фудбалер и тренер.
2008, Џузепе Ди Стефано — италијански оперски пејач, тенор.
2009, Јан Владислав — чешки писател.
2010, Момо Капор — српски и југословенски писател, новинар и сликар.
2017, Рејмон Копа — француски фудбалер.
Едип

Едип (старогрчки: ''Οἰδίπους''; латински: ''Oedipus'') — херој од старогрчката митологија, син на кралот Лај и Јокаста, бил владател на Теба.
1 Животот на Едип
Според митот, на тебанскиот крал Лај претскажувачите му претскажале дека синот што ќе му се роди ќе му донесе голема несреќа: ќе го убие него и ќе се ожени за својата мајка. Лај, за да го избегне пророштвото, кога се родил Едип наредил да го однесат и да го остават на планината Китерон. Едип останал жив и го одгледале Полиб и Меропа за кои тој верувал дека му се татко и мајка. Кога пораснал, на една гозба, некој пијан гостин му кажал дека луѓето што ги смета за родители, не му се татко и мајка. Сакајќи да ја дознае вистината, Едип отишол во светилиштето Делфи. Штом слушнал дека ќе го убие татка му и дека ќе се ожени за својата мајка, мислејќи дека они ешто го одгледале се неговите родители, тој не се вратил дома за да не се исполни претскажувањето. Наспроти тоа, Едип упатил кон Теба и случајно се судрил со Лај на еден крстопат. Во кавгата, Едип го убил кралот Лај, без да знае дека му е татко. Потоа, тој отишол во Теба, каде со својата бистрина и поникливост ја одгатнал загатката што ја поставила сфингата:
„Двоножно и четириножно оддава еднакви звуци;
а и со три нозе; менува става сал тоа од сите
коишто се движат по земја, во воздух, или, пак, во море;
сепак, додека потпрено на четири нозе оди
тогаш баш телото негово најмала брзина има“.
Одговорот на гатанката што го кажал Едип гласел:
„Злокрила сфинго, музо на Мрија, нерадо макар,
слушни ја мојата реч - тоа ќе биде твој крај:
Загатнуваш човек, којшто, кога се движи по земјата,
прво - во телото слаб, тој четириножник е;
стар пак, се потпира с бастун ко с трета нога да оди,
грпка носејќи на врат, стуткан во старечки грч“.
Точниот одговор на Едип значел крај и за Сфингата, која сама скокнала во бездната, во која претходно ги фрлила сите луѓе што се обиделе да ја одгатнат загатката и не успеале. За награда што го спасил народот од поморот, Едип го добил престолот и раката на кралицата Јокаста (во „Одисејата“ наречена Епикаста), вдовицата на кралот Лај и неговата мајка. Со неа, Едип имал четири деца: Антигона, Исмена, Полинејк и Етеокле. По повеќе години среќен живот се појавил страшен помор во Теба. Едип сакал да го открие виновникот за гневот на боговите кои немилосрдно го казниле градот. Кога дознал дека тој е виновникот, т.е. дека е таткоубиец и родоскверник, самиот си ги ископал очите, а жена му - мајка му, Јокаста, се обесила. Според патописецот Павзанија, гробот на Едип се наоѓал во Атина, во дворот на Ареопагот.
2 Едип како тема во уметноста
Митот за Едип му послужил на Софокле како содржина за трилогијата: „Кралот Едип“, „Едип на Колон“ и „Антигона“. Исто така, една поема на ирскиот поет Вилијам Батлер Јејтс се вика „Едип во Колон“ (''Oedipus at Colonus'').
Клавдиј II

Клавдиј II бил римски цар. Роден е во 213 година. Познат и како ''Марко Аурелиј Клавдиј Готски ''. Со Римското Царство управувал од 268 до 270 година. Неговиот прекар Готски доаѓа по големата победа кој им ја задал на готите кај Ниш во 269 година, каде биле убиени околу 100.000 готи, а се претпоставува дека уште толку биле запленети и претворени во робови. Бил наследен од страна на Квинтил.
Галиен

Галиен бил римски цар. Роден е во 218 година. Познат и како ''Публиј Лициниј Егнациј Галиен ''. Со Римското Царство управувал од почетокот како соцар со својот татко Валериан I - од 253 до 260 година, а потоа и како единствен цар во периодот 260-268 година. Веднаш откако неговиот татко бил прогласен за цар,тој станал управник на источниот дел од царството, сè со цел да се соочи со персијците. Неговата власт била признаена само од Рим, но не и од империјата. Во Мала Азија водел големи битки со готите, а алеманите ја зазеле Северна Италија. Освен надворешните проблеми за империјата, се појавиле и внатрешни- на островот Сицилија избувнало големо востание на робовите, во Средоземно Море се појавиле пирати. Опстојувале епидемии, а римските провинции биле засегнати и од неколку земјотреси. Бил наследен од страна на Клавдиј II.
Квинтил

Квинтил бил римски цар. Познат и како ''Марко Аурелиј Клавдиј Квинтил ''. Со Римското Царство управувал во 270 година, во рок од тринаесет денови. За него многу малку се знае во историјата. Се знае дека е брат на Клавдиј II кого го наследил по неговата смрт. Власта му била признаена од страна на Рим, но не и од Аурелијан, кој по влегувањето му во Италија, Квинтил се самоубил. Бил наследен од страна на Аурелијан. Подоцна, Константин I Велики тврдел дека тој е наследник на Квентил.
Кумановски астрономски клуб „Кокино“

Кумановски астрономски клуб „Кокино“ — астрономско друштво основано на 6 јануари 2009 г. како група на Facebook, а првиот состанок бил одржан на 22 февруари 2009 г. во Куманово, каде што присуствувале шест членови. Истиот месец е создадена и мрежната страница на клубот од страна на Маневски Марко, Мартин Страхиловски и Никола Суботиќ.
Клубот ја имаше својата официјална презентација на отворањето на Меѓународната година на астрономијата на 26 февруари 2009 г.. Скоро година дена после тоа, на 22 февруари 2010 г, Клубот го одржал своето основачко собрание , и на 10 март 2010 беше регистрано друштвото.
Главната цел на клубот е популаризирање на астрономијата како наука и како хоби во Куманово и околината.
Споменик на Револуцијата (Струмица)

Споменик на Револуцијата — меморијален споменик кој се наоѓа на влезот од Градскиот парк во Струмица и е посветен на паднатите борци во НОВ во Струмица.
Споменикот е дело е на академскиот ликовен уметник Илија Аџиевски.Споменикот се состои од два елементи: од вертикално поставен мермерен столб, на кој е изведена релјефна композиција од машка, женска и детска фигура - претстава на учесници во НОВ. Вториот дел се состои од две човечки фигури, изработени од алуминиум. Двата елементи лежат врз правоаголна мермерна платформа, во дијагонална поставеност еден спрема друг врз рамна површина. И двете фигури се во згрчена положба што претставува борци по стрелањето како паѓаат, но постојат и толкувања дека тоа е стриповско претставување во две слики на еден борец во пад.Решението на споменикот е спроведено во две концепциски спротивставени пластични обработки. Тоа се гледа во користениот материјал, во стилско-ликовната оформеност на секој од деловите.
Врз вертикалниот столб од бел мермер е врежана композиција составена од три поставена една над друга поставени претстави: машка, детска и женска, веројатно да се сугерира широчината на народното учество во борбата. Релјефите се решени преку плиток цртеж, со згорнична, крајно шематска и декоративно стилизирана обработка. Ритамот е искршен, спроведен со остроагли и сечени линии. Вториот дел се состои од две човечки фигури што би требало да ја симболизираат смртта за татковината, а се изработени од алуминиум. Едната од фигурите е во свисната положба а другата е предадена во изнасилена, патетична, неубедлибо деформирана става на „прекршено“ тело.
Зграда на Општина Струмица

Зградата на општина Струмица е историски и административен објект сместен во центарот на Струмица, во непосредна близина на плоштадот „Гоце Делчев“. Објектот е прогласен за културно наследство на Македонија.
Зградата е седиште на локалната самоуправа. Таа сè уште е нарекувана и како Градско собрание или само Собранието, а порано била позната и под називот Општински дом. Таа е изградена во 1931 година за потребите на локалната самоуправа, тогаш во рамките на Кралството СХС.
1 Опис
Сместена во централното градско подрачје, пред самиот почеток на плоштадот „Гоце Делчев“ и Старата струмичка чаршија, зградата на општина Струмица доминира со својата фасада. Веднаш до неа се наоѓа и хотелот „Српски крал“, изграден во истиот архитектонски стил, како и Малиот градски парк.
Зградата претставува трикатен објект, вклучувајќи го и приземниот дел, составен од канцеларии за неколку одделенија на општината, како и холот на зградата. На другите два ката исто така се сместени канцеларии за општинската администрација, меѓу кои и за градоначалникот, која се наоѓа на вториот кат. Главниот влез на зградата е во аголна форма, а веднаш над него е изграден полукружен балкон на кој се излегува од кацеларијата на градоначалникот.
Гледано од птичја перспектива, објектот е во „А“ форма. Денес во задниот дел на објектот има паркинг за вработените во општината. Стилот на објектот е во неокласична архитектура, карактеристичен за градбите во Струмица во првите три децении од 20-от век. Декоративните елементи на зградата се со изразени западни стилски влијанија, исто така познати за овдешното градителство во тој период.
2 Историја
Како дел од Вардарска Македонија, Струмица во 1920-тите припаѓала на Кралството на Србите, Хрватите и Словенците. Во овој период градот започнал особено да се развива, гради и проширува, по неговото уништување за време на Втората балканска војна.
Германскиот новинар Макс Фишер, кој на двапати ја посетил Струмица, во 1929 година напишал: „''Струмица станала една од најубавите населби во Јужна Србија. Насекаде може да се види изградба на нови куќи''“. Така се јавила и иницијативата за изградба на соодветен објект за локалната самоуправа.
Изградбата на зградата започнала во 1926 година. Се смета дека на темелите биле запишани името на тогашниот градоначалник и советниците. Објектот бил завршен во 1931 година. Како и низ другите места во кралството, тој бил познат како Општински дом, а самото тоа име било испишано на фасадата над балконот.
Во независна Македонија, зградата продолжува да се користи како седиште на локалната самоуправа, а во почетокот на 2009 година нејзината фасада била реновирана.
3 Поврзано
* Хотел „Српски крал“ - Струмица
* Стара струмичка чаршија
Трговски центар Глобал

Трговскиот центар Глобал — градски пазар кој се наоѓа во Струмица, Република Македонија. Објектот започнал да се гради на 18 јули 2006 година, а бил завршен во 2008 година. Трговскиот центар во чии рамки се наоѓа првата катна гаража со капацитет од 380 возила зафаќа површина од 3.400 квадратни метри, а вкупната корисна површина е 40.000 квадратни метри. Вкупната инвестиција на проектот чинела 14.000.000 евра.
На 17 јули 2008 година, Заев бил уапсен заедно со уште петмина соработници и бил осомничен за законски прекршувања при изградбата на трговскиот центар „Глобал“. Заев обвинил дека се работи за монтиран случај, политички прогон и обид за негов линч. Случајот бил затворен по аболиција од тогашниот претседател на државата Бранко Црвенковски.
На 2 јануари 2021 година, во трговскиот центар избил пожар, во кој целосно изгореле десетина дуќани и дел од зелениот пазар.
Флоријан

Флоријан бил римски цар. Познат и како ''Марко Аниј Флоријан Пиј ''. Со Римското Царство управувал од 275 до 276 година, во времетраење од 88 денови. Се смета дека бил брат на Такит. Бил наследен од страна на Проб. Станал цар без согласност на Сенатот. Тоа најмногу го искористил Проб, кој со својата војска го напаѓа на Флоријан. Подоцна, тој бил убиен од страна на сопствената легија.
Проб

Проб бил римски цар. Познат и како ''Марко Аврелиј Проб ''. Со Римското Царство управувал од 276 до 282 година. Бил наследен од страна на Кар. Во времето на Такит, бил управител на источниот дел од империјата, а по неговата смрт, од страна на неговите војници бил прогласен за цар. Одтука, тој од самопрогласена влас го победува и Флоријан. Проб се смета за еден од најуспешните цари во историјата на Римското Царство. До огромен степен ја стабилизирал и економијата на империјата. Имал големи успеси на бојното поле, по постигнувањето на големи победи над готите и аланите во Мала Азија.
Кар

Кар бил римски цар. Познат и како ''Марко Аврелиј Кар ''. Со Римското Царство управувал од 282 до 283 година. Бил наследен од страна на Нумеријан и Карин.Целосно име: Imperator Caesar Marcus Aurelius Carus Augustus
Нумеријан

Нумеријан (|Marcus Aurelius Numerius Numerianus; — римски цар. Познат и како ''Марко Аврелиј Нумеријан ''. Со Римското Царство управувал од 283 до 284 година. Бил наследен од страна на брат му Карин. Како цезар бил прогласен во 282 година, веднаш по доаѓањето на власт на татко му Кар. Нумеријан се одликувал го големи ораторски и поетски способности. По смртта на татко си добил заболување на очите си. По враќањето од Персија бил убиен од страна на Апер. Но тој не откривал за неговото убијство. Но војсководецот Диоклецијан открил за тајната на Апер и веднаш го погубил. По ова, Диоклецијан станал наследник на Нумеријан.
Крута газанија

Крута газанија (лат. ''Gazania rigens'') — вид на цветно растение од семејството главоцветни, со потекло од Јужна Африка.
Видот вирее во Јужна Африка и Мозамбик. Прилагоден е и другите краишта од светот и нашироко се одгледува како украсно растение.
Во Австралија, каде што ова растение се нарекува крајбрежна газанија (анг. ''Coastal Gazania'') видот се има прилагодено (натурализирано) за и вирее по крајбрежните дини и крај патиштата во областите на Централното Крајбрежје и Сиднејскиот регион во рамките на Нов Јужен Велс како и крајбрежјето на Југоисточен Квинсленд. Во Јужна Австралија вирее на планината Лофти како и на полуостровот Ири.
Моментално постојат 3 признати сорти:*''G. rigens'' (L.) Gaertn. сорта ''leucolaena'' (DC.) Roessler. Меѓу одгледувачите оваа сорта се нарекува ''Trailing Gazania''.
*''G. rigens'' (L.) Gaertn. сорта ''rigens'' This variety is only found in cultivation, where it is known as Clumping Gazania. It is distinguished by its large 4 to 8 cm flower heads with yellow or orange rays, each with a basal eye-spot.*''G. rigens'' (L.) Gaertn. сорта ''uniflora'' (L.f.) Roessler
Крутата газанија се одгледува заради сјајната боја на цветовите кои излегуваат во доцна пролет и рано лето. Растението сака сончево место и толерира сушни и сиромашни почви.
Пет струмички студенти

Името Петте струмички студенти или Струмичката петорка се однесува на струмичаните Мирко Пецев, Ѓорги Јармов, Борис Белев, Ѓорги Костуранов и Стево Топчев на возраст од 18 до 23 години, кои на 13 август 1951 година биле убиени до селото Дорломбос на планината Беласица од страна на комунистичките власти во Струмица на тогашната СРМ. Тие биле студенти во Белград, Скопје и Загреб, а биле убиени под образложение дека сакале нелегално да пребегаат во Грција. Струмичани со децении го отфрлаат ова толкување и тврдат дека студентите биле киднапирани и убиени од локалните безбедносни служби затоа што биле политички неистомисленици и блиски до идеалите на ВМРО.
Карин

Карин (|Marcus Aurelius Carinus Augustus) бил римски цар. Познат и како ''Марко Аврелиј Карин ''. Со Римското Царство управувал од 283 до 285 година. Бил наследен од страна на Диоклецијан. Како цезар бил прогласен во 282 година, веднаш по доаѓањето на власт на татко му Кар. Додека брат му Нумеријан бил задолжен за источниот дел од империјата, тој управувал со западниот.
Фјорд

Фјорд е тесен и длабок, често искривен залив кој по неколку десетини, па и стотина километри навлегува во копното. Фјордовите имаат стрмни и високи-скоро вертикални страни. Најкарактеристични се во Норвешка, на Скандинавскиот Полуостров Тие настанале кога крајбрежните долини биле исполнети со ледници кои со својот притисок ги продлабочиле и прошириле долините а потоа со топењето на ледниците.
Тадрарт Акакус

Тадрарт Акакус (|تدرارت أكاكوس) е пустинска област во западна Либија, дел од пустината Сахара. Се наоѓа недалеку од градот Гат. Зборот ''тадрарт'' значи „планина“ на локалниот јазик Тамахак. Местото е особено богато со разновидна праисториска карпеста уметност.
Акакус се одликува со мошне разнообразен пејзаж, од разнобојни песочни дини, до арки, клисури, карпи и планини. Поголеми атракции се и арките кај Афзеџаре и Тин Клега. Иако оваа област е меѓу најпустите во Сахара, тука сепак има вегетација како на пример калотрописот.
Областа е значајна заради нејзината карпеста уметност која се смета за Светско наследство на УНЕСКО уште од 1985 г. заради важноста на овие слики и резби. Сликите датираат од околу 12.000 п.н.е. - 100 н.е. и претставуваат одраз на културните и природните промени во регионот. Тука има слики и резби со животни како жирафи, слонови, ноеви и камили, но и од луѓе и коњи. Луѓето се прикажани во различни животни ситуации, како на пример при музицирање и танц.
Никитас Какламанис

Никитас М Какламанис (грчки: ''Νικήτας Κακλαμάνης'') (роден на ) е познат грчки политичар од партијата Нова демократија (НД) и поранешен градоначалник на Атина, министер за здравство и социјална солидарност. Какламанис е роден на Андрос.
Единствена Опција

Единствена Опција е рап група составена од двајца рап изведувачи Дејан Јанушев (Скит Скитара) и Марко Маринковиќ (Слаткаристика). Групата е активна од 2001 година и во седумгодишната работа, зад себе имаат оставено еден албум - ''Рап Тврдина'', три видео спотови и многу бројни настапи во Македонија и околните држави. Нивни позначајни настапи биле како предгрупа на AfuRa (Македонија – 2006 г.) и настап на фестивалот Exit како најмлади изведувачи (Србија – 2006). Моментално работат на својот втор албум.
Црква „Св. Јован Крстител“ - Струмица

Црквата Свети Иван Крстител — католичка црква која се наоѓа во Струмица, Македонија. Црквата се наоѓа на периферијата на градот, до патот Радовиш-Струмица-Валандово.
Христијанскиот храм започнал да се гради на 7 јуни 2008 година. Темелите на црквата ги поставиле претставникот на Светиот Престол во Македонија, архиепископот Сантош Абрил Кастело и скопскиот бискуп Киро Стојанов .
Изградбата на црквата завршила во 2015 година, кога била осветена од страна на скопскиот бискуп и апостолски егзарх во Македонија, Киро Стојанов на 5 јули истата година.